Bios og millionerne

* Hollandske Bios overtog i september sidste år ambulancekørslen i Region Syddanmark

* Siden da har ambulance-tjenesten været ramt af en række problemer. Bios har på intet tidspunkt været i stand til at stille med det antal ambulancer, kontrakten forlangte og har måttet betale både bod og regninger fra ambulance-selskabet Responce, der har dækket ind for de manglende ambulancer.

* I forbindelse med selskabets første årsregnskab, kom det frem, at Bios ved en fejl havde fået en månedsbetaling for meget fra Regionen.

* Regionen havde tilsyneladende ikke selv opdaget fejlen. Men da den blev opdaget, krævede regionen pengene tilbage med det samme.

* Bios, der har leveret et stort underskud i sit første regnskab, kunne ikke betale de 31 millioner kroner med det samme. Det ville resultere i en konkurs, oplyser selskabet. Bios ønsker i stedet en afdragsordning over et år.

* Det har regionen afvist, da det efter Kammeradvokatens vurdering vil være ulovligt.